Ջերի Սայնֆելդ

**Ջերոմ** (**Ջերի**) **Ալեն Սայնֆելդ** (   ) ամերիկացի դերասան, ստենդ-ափ կատակերգու և սցենարիստ։ Նա առավել հայտնի է ինքն իր կիսամտացածին տարբերակը խաղալով «Սայնֆելդ» կատակերգական հեռուստասերիալում, որը հեռարձակվել է NBC հեռուստաալիքով 1989-1998 թվականներին։

Comedy Central-ը Սայնֆելդին դասել է որպես բոլոր ժամանակների 12-րդ մեծագույն ստենդ-ափ կատակերգու։ Սայնֆելդը «Ոսկե գլոբուս» մրցանակի դափնեկիր է հեռուստասերիալում լավագույն դերասանի համար՝ կատակերգական կամ մյուզիքլ, և «Էմմի» մրցանակի դափնեկիր է լավագույն կատակերգական սերիալի համար։

## Կենսագրություն
Սայնֆելդը ծնվել է 1954 թվականին Բրուքլինում ՝ ավստրիական և սիրիական արմատներով հրեական ընտանիքում։ Նա մեծացել է Լոնգ Այլենդի Մասապեկուայում։ Դպրոցն ավարտելուց հետո նա սովորել է Նյու Յորքի պետական համալսարանում՝ Օսվեգոյում, ապա՝ Նյու Յորքի Սիթի համալսարանում։ Նրա առաջին բեմական ելույթը տեղի է ունեցել 1976 թվականին Նյու Յորքի կատակերգական Catch a Rising Star ակումբում։ 1979 թվականին Սայնֆելդը փոքր դեր է խաղացել որպես փոստատար ամերիկյան Benson սիթքոմում։ Զգալի հաջողություն էր նրա հայտնվելը 1981 թվականի մայիսին Ջոնի Քարսոնի երեկոյան շոուում (), որից հետո նա սկսեց կանոնավոր կերպով հանդես գալ ինչպես Կարսոնի շոուում, այնպես էլ այլ շոուներում, ինչպիսիք են Ուշ շոու Դեյվիդ Լետերմանի հետ (), «Մերվ Գրիֆինի շոուն» () և այլն։

1989 թվականին NBC-ն սկսեց հեռարձակել «Seinfeld» կատակերգական հեռուստասերիալը, որը ստեղծվել էր Ջերի Սայնֆելդի և Լարի Դեյվիդի կողմից։ Սերիալը, որում Ջերին խաղում էր իր դերը, հեռարձակվում էր մինչև 1998 թվականը և դարձավ ԱՄՆ ամենահաջողակ սիթքոմներից մեկը։ 1993 թվականին Սայնֆելդն այս աշխատանքի համար արժանացել է «Ոսկե գլոբուսի»։

Նա 2007 թվականի «Բի մուվի։ Մեղրային դավադրություն» անիմացիոն ֆիլմի պրոդյուսերն է, ինչպես նաև դրանում հնչյունավորել է Բարրի Բի Բենսոնին։ 1990-ականների սկզբին Սայնֆելդը նաև հավանություն տվեց Apple Computer-ի արտադրանքին, իսկ 2008-ին նա հայտնվեց Microsoft-ի գովազդային հոլովակների շարքում։

Նա ներդրում է ունեցել Դեյվիդ Լինչի հիմնադրամում, որը ստեղծվել է տրանսցենդենտալ մեդիտացիան օգտագործելու հետտրավմատիկ սթրեսային խանգարման բուժման մեջ։

## Անձնական կյանք
Սայնֆելդն ամուսնացած է Ջեսիկա Սայնֆելդի (ծնվ. Նինա Սքլար) հետ։ Զույգն ունի երկու որդի և մեկ դուստր։ Ջերի Սայնֆելդն ունի նաև Porsche ավտոմեքենաների աշխարհի ամենամեծ հավաքածուներից մեկը։ Սայնֆելդը տրանսցենդենտալ մեդիտացիայով է զբաղվում ավելի քան 40 տարի։ Ջերի Սայնֆելդը բեյսբոլի մոլի երկրպագու է և «Նյու Յորք Մեթսի» երկրպագու։ Նա երբեմն հայտնվում է որպես հյուր Սթիվ Սոմերսի սպորտային հաղորդման WFAN ռադիոկայանի եթերում, որտեղ նա մեկնաբանում է Մեծ խաղերը և ընդհանրապես բեյսբոլը։ Նրա մասնակցությամբ դրվագները կոչվում են «Ջերին Քուինսից»։

Սայնֆելդը ձախլիկ է, և առաջին անեկդոտը, որը նա գրել է, այս մասին էր։

Biohazard ալտերնատիվ մետալ խմբի մենակատար Էվան Սայնֆելդը Ջերիի երկրորդ զարմիկն է։

## Ծանոթագրություններ

  
Կատեգորիա:20-րդ դարի ամերիկացի տղամարդ գրողներ
Կատեգորիա:20-րդ դարի դերասաններ
Կատեգորիա:21-րդ դարի դերասաններ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի դերասաններ
Կատեգորիա:Ամերիկացի կատակերգուներ
Կատեգորիա:Ամերիկացի հեռուստատեսային դերասաններ
Կատեգորիա:Ամերիկացի պրոդյուսերներ
Կատեգորիա:Ամերիկացի տղամարդ կատակերգուներ
Կատեգորիա:Հեռուստատեսային դերասաններ
Կատեգորիա:Նյու Յորք նահանգում ծնվածներ
Կատեգորիա:Նյու Յորք քաղաքում ծնվածներ
Կատեգորիա:«Էմմի» մրցանակի դափնեկիրներ